ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2008 අංක 30 දරන දෙහිවල. නැදිමාලේ බෞද්ධ
දරන’දෙහිවල.

සංස්කෘතික මධ්‍යස්ථානය (සංස්ථාගත කිරීමේ) පනත
[සහතිකය සටහත් කළේ 2008 අගෝස්තු මස 07 වන දින]
ආණ්ඩුවේ නියමය පරිදි මුද්‍රණය කරන ලදී.
2008 අගෝස්තු මස 08 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2008 අංක 30 දරන දෙහිවල, නැදිමාලේ බෞද්ධ
සංස්කෘතික මධ්‍යස්ථානය (සංස්ථාගත කිරීමේ) පනත
දෙහිවල නැදිමාලේ බෞද්ධ සංස්කෘතික මධ්‍යස්ථානය සංස්ථාගත
කිරීම සඳහා වූ පනතකි.

"දෙහිවල, නැදිමාලේ බෞද්ධ සංස්කෘතික මධ්‍යස්ථානය '' යනුවෙන් සඳහන් පූර්විකාව,
කරනු ලබන සහ හඳුන්වනු ලබන මධ්‍යස්ථානයක්, එහි සාමාජිකයන්
එකඟ වූ රීති අනුව, එකී මධ්‍ය ස්ථානයට සම්බන්ධ සියලු පරමාර්ථ සහ
කාරණා ඵලදායි ලෙස ඉටු කිරීමේ සහ ක්‍රියාත්මක කිරිමේ කාර්ය සඳහා
මෙතෙක් කල් පිහිටුවා ගෙන තිබූ හෙයින්ද

එකී මධ්‍යස්ථානය පිහිටුවනු ලැබුවේ යම් පරමාර්ථ හා කාරණා සඳහා
ද, ඒ පරමාර්ථ හා කාරණා එකි මධ්‍යස්ථානය විසින් මෙතෙක් කල්
සාර්ථක ලෙස ඉටු කරගෙන ගොස් ඇති හා ක්‍රියාත්මක කර ඇති හෙයින්
ද, ඒ සංගමය සංස්ථාගත කරන ලෙස ඉල්ලුම් කර ඇති හෙයින් ද, එකී
ඉල්ලීම ඉෂ්ඨ කිරීම මහජන යහපත පිණිස වන හෙයින්ද :
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින් මෙසේ
පනවනු ලැබේ :-

1. මේ පන්ත 2008 අංක 30 දරන දෙහිවල, නැදිමාලේ බෞද්ධ ලුහුඩු නාමය.
සංස්කෘතික මධ්‍යස්ථානය (සංස්ථාගත කිරීමේ) පනත යනුවෙන් හඳුන්වනු
ලැබේ.

2. මෙම පනත ක්‍රියාත්මක වීම ආරම්භ වන දින සිට හා ඉන්පසුව
(මෙහි මින් මතු " මධ්‍යස්ථානය'' යනුවෙන් සඳහන් කරනු ලබන)දෙහිවල,
නැදිමාලේ බෞද්ධ සංස්කෘතික මධ්‍යස්ථානයේ දැනට සාමාජිකයන්ව සිටින
තැනැත්තන් හෝ මෙයින් සංස්ථාපනය කරනු ලබන, සංස්ථාවට මින්
මතු සාමාජිකයන් වශයෙන් ඇතුළත් කරගනු ලබන තැනැත්තන් '‘දෙහිවල,
නැදිමාලේ බෞද්ධ සංස්කෘතික මධ්‍යස්ථානය" යන නාමය හා අභිධානය
යටතේ අවිච්ඡින්න පැවැත්මක් ඇති (මෙහි මින් මතු ‘‘සංස්ථාව ” යනුවෙන්
සඳහන් කරනු ලබන) සංස්ථාවක් විය යුතු අතර, පොදු මුද්‍රාවක් තබාගෙන
පාවිච්චි කිරීමේ ද, ස්වකීය අභිමතය පරිදි එය වෙනස් කිරීමේ ද, පූර්ණ
බලය හා අධිකාරිය ඒ සංස්ථාවට ඇත්තේ ය. තව ද, එකී සංස්ථාවේ
නාමයන් ඒ සංස්ථාව විසින් ද එයට විරුද්ධව ද නඩු පවරනු ලැබිය
හැකි ය.

3. සංස්ථාව සංස්ථාපනය කරනු ලබන්නේ යම් පොදු පරමාර්ථ
සඳහා ද, ඒ පොදු පරමාර්ථ පහත සඳහන් පරිදි විය යුතු යයි මෙයින්
ප්‍රකාශ කරනු ලැබේ :-

· (අ) බුදු දහම පිළිබඳ පොත් පත් සහ සඟරා බෞද්ධයන් අතර,
බෙදාහැරීම තුළින් ගුණගරුක සහ විනයගරුක සමාජයක්
ඇති කිරීමට අවශ්‍ය පියවර ගැනීම;

(ආ) බෞද්ධාගමිකයන් සඳහා භාවනා ක්‍රම ප්‍රගුණ කිරීම සඳහා
අවශ්‍ය පහසුකම් සැලසීම;
(ඇ) බුදු දහම පිළිබඳ ලෝකයේ පළ වන සියලුම පොත් පත් සහ
සඟරා රැස්කර ඒවා බෞද්ධාගමිකයන්ට පහසුවෙන් ලබා
ගැනීමට සැලැස්වීම ;

(ඈ) දැනට මුද්‍රිතව නැති බුදුදහම පිළිබඳ පුරාණ සාහිත්‍යය
පොතපත මුද්‍රණය කිරීම සහ ඒවා වෙනත් භාෂාවලට
පරිවර්තනය කිරීම;
(ඉ) බෞද්ධාගමිකයන්ගේ යහපත උදෙසා මධ්‍යස්ථානයේ ශාඛා
පුළුල් කිරීම,

(ඊ) බුදු දහම පිළිබඳ පොත් මුද්‍රණය සඳහාම පමණක් වෙන් වූ
මුද්‍රණාලයක් පිහිටුවීම;

(උ) විශේෂයෙන් බුදු දහම ගැන තවදුරටත් දැනුම ලැබීමට කැමති
බෞද්ධාගමිකයන්ගේ පහසුව සඳහා බුද්ධ ධර්මය පිළිබඳ
දුරසථ අධ්‍යාපන වැඩසටහනක් ආරම්හ කිරීම ;

(ඌ) බුද්ධ ජයන්ති ත්‍රිපිටක ග්‍රන්ථ මාලාව නැවත මුද්‍රණය කිරීම ;
(එ) සමාජයේ අඩු ආදායම් ලබන කණ්ඩායමට අයත් බෞද්ධ
දරුවන් වෙනුවෙන් පෙර පාසල් පිහිටුවීම සහ ඒවා නඩත්තු
කිරීම;

(ඒ) ප්‍රාථමික අධ්‍යාපනයේ සිට විශ්ව විද්‍යාලය දක්වා අඩු
ආදායම්ලාභී බෞද්ධ පවුල්වල සිසු සිසුවියන්ගේ අධ්‍යාපනය
සහ සංස්කෘතික කටයුතු නංවාලීමට අවශ්‍ය පොත්පත්, සඟරා,
අධ්‍යාපනික උපකරණ සැපයීම සහ අදාළ ශිෂ්‍ය ශිෂ්‍යාවන්
වෙනුවෙන් මුල්‍ය ආධාර සහ ශිෂ්‍යත්ව ප්‍රදානය කිරීම ;

(ඔ) බෞද්ධ විශ්ව විද්‍යාල සිසු සිසුවියන්ගේ අධ්‍යාපන සහ
සංස්කෘතික කටයුතු වෙනුවෙන් ද, විමර්ශනාත්මක සහ
පර්යේෂණ ක්‍රියාකාරකම් වෙනුවෙන්ද අවශ්‍ය ආධාර, උපකාර
සැපයීම, ශිෂ්‍යත්ව ප්‍රදානය කිරීම;

(ඕ) බෞද්ධාගම සහ බෞද්ධ සංස්කෘතිය පිළිබඳ පර්යේෂණවල
නියැලීම සඳහා විදේශ විද්‍යාර්ථින්ට අවශ්‍ය පහසුකම් සැපයීම
සහ ආධාර කිරීම;

(ක) අංගසම්පූර්ණ බෞද්ධ තොරතුරු හා ප්‍රකාශන මධ්‍යස්ථානයක්
හා බෞද්ධාගම පිළිබඳ පොත් අලෙවිහලක් පිහිටුවීම ;

(ග) මධ්‍යස්ථානය හා සමාජ සේවකයන්, විද්වතුන් හා
පරාර්ථකාමීන් සමග ද, වෙනත් රටවල පිහිටා ඇති වෙනත්
සමාන සුභසාධක සමිති සංවිධාන හා පදනම සමග ද යහපත්
සම්බන්ධතාවය හා පුහදතාවය දියුණු කිරීම;

(ව) සංස්ථාවේ පරමාර්ථ ප්‍රවර්ධනය කිරීම සහ වැඩිදියුණු කිරීම
සඳහා යෝග්‍ය යයි සංස්ථාව විසින් සලකනු ලබන පොත්,
වාර සඟරා, පත්‍රිකා, ප්‍රවෘත්ති පත්‍ර සහ සඟරා මුද්‍රණය කිරීම,
ප්‍රකාශයට පත් කිරීම හා බෙදා හැරීම.

4. (1) සංස්ථාවේ කටයුතු 7 වන වගන්තිය යටතේ සාදන ලද
සංස්ථාවේ රීති වලට අනුකූලව තෝරා පත් කරනු ලබන සභාපති, උප
සභාපති, ප්‍රධාන ලේකම්, උප ලේකම්වරුන් දෙදෙනෙකු, භාණ්ඩාගාරික,
උප භාණ්ඩාගාරික සහ වෙනත් යම් සාමාජිකයන් පස් දෙනකුගෙන්
සමන්විත වූ (මෙහි මින් මතු '' මණ්ඩලය” යනුවෙන් සඳහන් කරනු ලබන)
කළමනාකරණ මණ්ඩලයක් විසින් මේ පනතේ අනෙකුත් විධිවිධානවලට
සහ එකී රීති වලට අනුකූලව, කළමනාකරණය කරනු ලැබිය යුතු ය.

(2) මෙම පනත ක්‍රියාත්මක වීම ආරම්භ වන දිනයට පෙරාතුව ම වූ
දිනයේ දී, පැවති මධ්‍යස්ථානයේ මණ්ඩලයේ ධුර දරමින් සිටි
සාමාජිකයන්ගෙන් සංස්ථාවේ පළමුවන මණ්ඩලය සමන්විත විය
යුතුය.

5. (1) මේ පනත ක්‍රියාත්මක වීම ආරම්භ වන දිනයට පෙරාතුව වූ
දිනයේ දී මධ්‍යස්ථානයේ සාමාජිකයකු වූ සෑම තැනැත්තකුගේ ම සහ
ඉන් පසුව සංස්ථාවේ සාමාජිකයකු වශයෙන් යථා පරිදි ඇතුළත් කරගනු
ලබන සෑම තැනැත්තකුගේ ම නම ඇතුළත් කළ යුතු සාමාජික නාම
ලේඛනයක් පවත්වාගෙන යාමට මණ්ඩලය විසින් කටයුතු කළ යුතු ය.

(2) ලේඛනයේ පහත සඳහන් විස්තර ඇතුළත් විය යුතු ය :-
(අ) සංස්ථාවේ එක් එක් සාමාජිකයාගේ නම, ලිපිනය සහ
රැකියාව;
(ආ) යම් සාමාජිකයකුගේ නම, ලේඛනයේ සටහන් කරනු ලැබූ
දිනය ;
(ඇ) යම් තැනැත්තකු සාමාජිකයකු වී සිටීම අවසන් වූ දිනය.

6. මේ පනතේ සහ වෙනත් යම් ලිඛිත නීතියක විධිවිධානවලට
යටත්ව
(අ) සංස්ථාවේ කාර්යය සඳහා අවශ්‍ය වන්නා වූ ඉඩම් හෝ
ගොඩනැගිලි මිලයට ගැනිමට, අත්කරගැනීමට, කුලියට
ගැනිමට, ඉදිකිරීමට හෝ අන්‍යාකාරයෙන් ලබා ගැනීමට ;

(ආ) සංස්ථාවේ කාර්යය සඳහා රජයේ හෝ අනුමත බැංකු හා වෙනත්
ආයතනවලින් මුදල් ණයට ගැනීමට හෝ ලබා ගැනීමට ;

(ඇ) විනිමය බිල්පත්, වෙක්පත්, පොරොන්දු නෝට්ටු සහ වෙනත්
ගණුදෙනු කළ හැකි සාධන පත්‍ර සෑදීමට, ලිවීමට,
භාරගැනිමට‚ වට්ටම් දීමට‚ පිටසන් කිරීමට, ගණුදෙනු කිරීමට,
මිලයට ගැනීමට, විකිණීමට, නිකුත් කිරිමට සහ බැංකු ගිණුම්
විවෘත කිරීමට, ක්‍රියාත්මක කිරීමට, පවත්වාගෙන යාමට හා
වැසීමට ;

(ඈ) සංස්ථාවේ කාර්ය සඳහා වහාම අවශ්‍ය නොවන යම් අරමුදලක්
මණ්ඩලය විසින් සුදුසු යයි සලකනු ලබන ආකාරයකින්
ආයෝජනය කිරීමට ;

(ඉ) දායක මුදල්, ප්‍රදානයන් පරිත්‍යාග හෝ සියලු වර්ගවල ත්‍යාග
ඉල්ලා සිටීමට සහ භාර ගැනිමට ;
(ඊ) යම් තැනැත්තකු, යම් සමාගමක් හෝ පුද්ගල මණ්ඩලයක්
සමග ගිවිසුම්වලට හෝ කොන්ත්‍රාත්වලට එළඹීමට ;

(උ) යම් නිශ්චල හෝ චංචල දේපළකට බලපාන යම් නිත්‍යනුකූල
භාර සහ කොන්දේසි භාරගැනිමට, පිළිගැනීමට, ක්‍රියාත්මක
කිරීමට, ඉටු කිරීමට සහ පරිපාලනය කිරිමට ;

(ඌ) සංස්ථාවේ නිලධරයන් සහ සේවකයන් පත් කිරිමට‚ සේවයෙහි
නියුක්ත කිරීමට, සේවයෙන් පහ කිරීමට හෝ ඔවුන්ගේ සේවය
අවසන් කිරීමට සහ සංස්ථාව විසින් තීරණය කරනු ලබන
යම් වැටුප්, දීමනා සහ පාරිතෝෂික ගෙවීමට ; සහ

(එ) සංස්ථාවේ කාර්ය සඳහා ශ්‍රී ලංකාවේ හෝ විදේශයන්හි සේවක
පිරිස් පුහුණු කිරීමට, සංස්ථාවට බලතල තිබිය යුතු ය

7. (1) සංස්ථාව විසින් සංස්ථාවේ යම් රැස්වීමක දී ඊට පැමිණ සංස්ථාවේ
ඡන්දය දෙන සාමාජිකයන්ගෙන් තුනෙන් දෙකකට නොඅඩු බහුතර
ඡන්දයෙන් මේ පනතේ සහ වෙනත් යම් ලිඛිත නීතියක විධිවිධානවලට
අනනුකූල නොවන පරිදි පහත දැක්වෙන සියලු කාරණා හෝ ඉන් කිසිවක්
සඳහා කලින් කල රීති සෑදිම නීත්‍යනුකූල වන්නේ ය:—

(අ) සාමාජිකයන් වර්ග කිරීම. එක් එක් පන්තියට අයත්
සාමාජිකයන් විසින් ගෙවිය යුතු ගාස්තු, ඔවුන් ඇතුළත් කර
ගැනීම, ඔවුන් ඉවත් කිරීම හෝ ඉල්ලා අස්වීම;

(ආ) මණ්ඩලය තෝරා පත් කර ගැනීම, නිලධරයන් ධුරය අත්හැරීම
හෝ ධුරයෙන් ඉවත් කිරීම සහ මණ්ඩලයේ බලතල, කාර්ය
සහ චර්යාව නියම කිරීම;

(ඇ) සංස්ථාවේ විවිධ නිලධරයන්, අනුයෝජිතයන් සහ සේවකයන්
පත් කිරීම, රජයේ සේවයේ නියුක්ත කිරීම සහ සේවයෙන්
නෙරපීම සහ ඔවුන්ගේ බලතල, කාර්ය, කර්තව්‍ය සහ චර්යාව
සහ ඔවුන්ගේ පාරිශ්‍රමික ගෙවීම;

(ඈ) මණ්ඩලයේ,සංස්ථාවේ හෝ යම් අනුකාරක සභාවක රැස්වීම්
කැඳවීමේ දී පිළිපැදිය යුතු කාර්ය පටිපාටිය; ථම රැස්වීම්වල
දී පුරප්පාඩු පිරවීම, දැන්විම් සහ න්‍යාය පත්‍ර, රැස්වීම් පිළිබඳ
ගණපූරණය සහ එහි දී කටයුතු කරගෙන යාම ;

(ඉ) මණ්ඩලයේ සහ සංස්ථාවේ සාමාජිකත්වය සඳහා සුදුසුකම් හා
නුසුදුසුකමි;

(ඊ) සංස්ථාවේ දේපළ පරිපාලනය කිරිම සහ කළමනාකරණය
කිරීම ; සහ

(උ) සාමාන්‍යයෙන් සංස්ථාවේ කටයුතු කළමනාකරණය කිරීම සහ
එහි පරමාර්ථ මුදුන්පත් කර ගැනීම.

(2) සංස්ථාවේ සාමාජිකයන් සංස්ථාවේ රීතිවලට යටත් විය යුතු ය.
8. (1) සංස්ථාවට එහිම අරමුදලක් තිබිය යුතුය.

(2) සංස්ථාව සඳහා සහ වෙනුවෙන් ත්‍යාග, රික්තවරණ පැවරීම්.
පරිත්‍යාග, සම්මාදම් මුදල්, දායක මුදල්, ගාස්තු හෝ ප්‍රදාන වශයෙන්
ලැබෙන සියලු මුදල් මණ්ඩලය විසින් අනුමත කරනු ලබන බැංකුවක
හෝ වැඩි ගණනක සංස්ථාවේ බැරට තැන්පත් කළ යුතු ය.

(3) මේ පනත යටතේ ස්වකීය බලතල ක්‍රියාත්මක කිරීමේ දී සහ
කාර්ය සහ කර්තව්‍ය ඉටු කිරීමේ දී සංස්ථාව විසින් දරන ලද වියදම්
කිසිවක් පියවීම සඳහා අවශ්‍ය සියලු මුදල් අරමුදලින් ගෙවනු ලැබිය
යුතු ය.

9. මේ පනත ක්‍රියාත්මක වීම ආරම්භ වන දිනයට පෙරාතුවම වූ
දිනයේ දී මධ්‍යස්ථානය විසින් ගෙවිය යුතුව තිබුණු සියලුම ණය හා
බැරකම් මෙයින් සංස්ථාපනය කරනු ලබන සංස්ථාව විසින් ගෙවනු ලැබිය
යුතු අතර, එදිනට මධ්‍යස්ථානයට අයවිය යුතුව තිබුණු සියලුම ණය
සහ ලැබිය යුතු සියලු දායක මුදල් හා සම්මාදම් මුදල් මෙම පනතේ
කාර්යය සඳහා සංස්ථාවට ගෙවනු ලැබිය යුතු ය.

10. සංස්ථාවේ මුදල් වර්ෂය ලිත් වර්ෂය විය යුතු ය.
11. (1) සංස්ථාවට ලැබුණු සහ සංස්ථාව විසින් වියදම් කරනු ලැබූ
සියලු මුදල් පිළිබඳ නිසි ගිණුම් පවත්වාගෙන යාමට සංස්ථාව විසින්
කටයුතු සැලැස්විය යුතු ය.

(2) සෑම වර්ෂයක දීම සංස්ථාවේ විගණක විසින් සංස්ථාවේ වාර්ෂික
අවසාන ගිණුම් විගණනය කළ යුතු අතර, වාර්තාව මහා සහා රැස්වීමේ
දී ඉදිරිපත් කළ යුතු ය.

12. සංස්ථාව විසුරුවා හැරීමේ දී ඵහි සියලු ණය හා බැරකම්
පියවිමෙන් පසු කවර වූ හෝ දේපළක් ඉතිරි වුවහොත් ඒ දේපළ සංස්ථාවේ
සාමාජිකයන් අතර බෙදනු නොලැබිය යුතු අතර, සංස්ථාවේ
පරමාර්ථවලට සමාන පරමාර්ථ ඇත්තා වූ ද, ස්වකිය රිති අනුව යම්
ආදායමක් හෝ ලාභයක් ස්වකීය සාමාජිකයන් අතර, බෙදාදීම තහනම්
කරනු ලබන්නා වූ ද වෙනත් යම් සංගමයකට හෝ සංගම්වලට ඒ දේපළ
දීම හෝ පැවරීම කරනු ලැබිය යුතු ය. ඒ යම් සංගමයක් හෝ සංගම්
කවරේද යන බව සංස්ථාව විසුරුවා හැරීමේ දී හෝ විසුරුවා හැරීමට
පෙරාතුවම හෝ සංස්ථාවේ සාමාජිකයන් විසින් තීරණය කළ යුතු ය.

13. සංස්ථාවේ මුද්‍රාව සභාපතිවරයාගේ භාරයේ තිබිය යුතු අතර,
සභාපති සහ ලේකම්වරයා ඉදිරියේ හැර සංස්ථාවේ මුද්‍රාව කිසිදු සාධන
පත්‍රයකට නොතැබිය යුතු අතර, තමන් පැමිණ සිටි බවට සළකුණක්
වශයෙන් ඔවුන් දෙදෙනාම ඒ සාධන පත්‍රයෙහි තම නම අත්සන් කළ
යුතු ය. තව ද, ඒ අත්සන් කිරිම යම් තැනැත්තකු විසින් සාක්ෂිකරුවකු
වශයෙන් කරන ලද අත්සන් කිරීමකට පරිබාහිරව විය යුතු ය.

14. ජනරජයේ හෝ යම් රාජ්‍ය මණ්ඩලයක හෝ සංස්ථාවක හෝ
අයිතිවාසිකම්වලට මේ පනතෙහි ඇතුළත් කිසිවකින් හානියක් හෝ
බලපෑමක් නොවිය යුතු ය.

15. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්. එවිට, සිංහල භාෂා පාඨය
බල පැවැත්විය යුතු ය.